《失题诗》
宋代·陈应龙

昌黎文字登天府，爱筑书台伴山坞。翰墨淋漓草树香，哦吟呼动群虫舞。

老洞开口陪笑谈，寒泉哽咽怜清楚。谁将邑宰限奇才，天为阳山降申甫。

正气挽回天地春，斗牛直射无今古。虽落当年奸计笼，芳名历历播青史。

作者简介：陈应龙，字定夫，宁德（今属福建）人。精《尚书》、《春秋》，又喜读孙、吴书。尝试太学，陈傅良置之首选，授修仁尉。事见明嘉靖《宁德县志》卷四。